Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 160

3. Célok Az EU-csatlakozási kommunikációs stratégia csak akkor lehet sikeres, ha sikerül partneri viszonyt és munkamegosztást kialakítani a civil társadalom szervezeteivel. Ezzel kapcsolatban A kormányzat civil stratégiájának tervezete kimondja: „A civil szervezetek részesei és aktív közremûködõi lesznek az ország jövõjét meghatározó stratégiai kérdések eldöntésének. A kormányzati ciklus kiemelkedõen legfontosabb sorskérdése Magyarország csatlakozása az Európai Unióhoz. Az ország csatlakozása a magyar civil szektor integrációját is jelenti, amelynek során minden egyes állampolgár és minden egyes civil szervezõdés is illeszkedik az európai dimenziókba. A szektor szervezetei különösen sokat tehetnek a referendum sikeréért, az uniós ismeretek lakosságnak szóló interpretálásában. E területen különösen fontos: — az Unióban mûködõ politikák integrálásának hatásai a gazdaságra; — az áru, a szolgáltatás, a személyek szabadsága és a tõke szabad mozgása a civil szektor szempontjából; — a nemzetközi fejlesztési és segélyszervezetekkel való kapcsolatfelvétel, és a civil szervezetek számára igényelhetõ sokszínû uniós támogatások; — a kormányzat segítsége az uniós források civil szervezetek számára történõ hatékony eléréséhez; — az Európai Unió állásfoglalásainak és iránymutatásainak beépítése a magyar jogszabályokba; — a nemzeti érdekek és az európaiság egyidejû megjelenítése.” (Miniszterelnöki Hivatal, Kormányzati Informatikai és Társadalmi Kapcsolatok Hivatala, 2002. október 22.) Ezzel egybehangzóan a KS tevékenységének legfontosabb céljai a civil társadalom szervezetei körében: — A civil szervezetek kreatív és innovatív kommunikációs ötleteinek hasznosítása a kommunikációs programok kidolgozásában és végrehajtásában. — A civil szervezetek hatékony bevonása a KS kiemelt társadalmi célcsoportjainak megszólításába (érintettségük érdekeik felismerését és az érzelmi azonosulást segíteni). — A helyi civil szervezetek az EU-kommunikációs rendezvényeken és más tevékenységgel kapcsolják össze a kielégítetlen helyi szükségleteket és az elérhetõ tudást, információkat. — Tudatosítani kell, hogy a tagság sikere és az európai értékrend érvényesülése részben a civil szektor aktivitásán múlik. — Ennek eszköze a csatlakozás által teremtett pályázati és egyéb lehetõségek (források, támogatások stb.) megismertetése és a pályázatírási készségek fejlesztése. Annak tudatosítása, hogy az információk elérhetõek, és a civil társadalom szereplõi érdekeltek a csatlakozásra való aktív felkészülésben. — Az ágazati civil szervezetek esetében a speciális információigények maximális kielégítése, konkrét és célzott tájékozódás segítése. — Az Európai Unió közösségi vívmányai közül a civil szférát érintõ részeik, s az ezekkel kapcsolatos felkészülési feladatok megismertetése. — Olyan partneri viszony kialakítása a kormányzati és a civil szféra között, melynek segítségével az EU-csatlakozással kapcsolatos alkalmazkodási, felkészülési feladatokat szoros együttmûködés keretén belül lehet elvégezni.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes